laion/Wikipedia-Exotic huggingface dataset:
André Petersson

André Willy Petersson (sündinud 11. septembril 1990 Olofströmis) on Rootsi jäähokimängija, kes mängib Rootsi kõrgliigaklubis HV71 ründajana paremäärel. Ta alustas HV71-s ka klubikarjääri. 2010. aastal tuli ta klubiga Rootsi meistriks. 2008. aastal valis Ottawa Senators ta NHL-i draft '​is 109. valikuna. Põhja-Ameerikasse suundus ta mängima hooajal 2011–12. Senatorsi meeskonnas tegi ta NHL-is debüüdi 21. jaanuaril 2012 mängus Anaheim Ducksi vastu, kuid see on seni jäänud tema ainsaks mänguks NHL-is. Ülejäänud ajal mängis kolme hooaja jooksul AHL-i klubides Binghamton Senators ja Norfolk Admirals. 2014. aastal liitus ta KHL-i klubiga HK Sotši. Ta mängis seal kokku kolm hooaega. 2015. aastal osales ta KHL-i tähtede mängul. Hooajal 2017–18 mängis ta Omski Avangardis ja hooajal 2018–19 Astana Barõsis. 2019. aasta juunis sõlmis ta üheaastase lepingu Moskva Dinamoga. Järgmisel hooajal siirdus ta Jaroslavli Lokomotivi. 2022. aasta juunis naasis ta HV71-sse, kellega sõlmis kolmeaastase lepingu. 2009. aastal võitis Petersson Rootsi kuni 20-aastaste koondisega juunioride maailmameistrivõistlustel hõbemedali ja 2010. aastal pronksmedali. "Petersson returns to HV71" (rootsi). HV71. 23. juuni 2022. Vaadatud 23. juunil 2022. André Petersson KHL.ru lehel André Petersson NHL.com lehel André Petersson hockeydb.com lehel
2019. aasta laste Eurovisiooni lauluvõistlus

2019. aasta laste Eurovisiooni lauluvõistlus on seitsmeteistkümnes laste Eurovisiooni lauluvõistlus, mille korraldavad Telewizja Polska (TVP) ja European Broadcasting Union (EBU) ning mis toimub Gliwice Arenal Gliwices Poolas 24. novembril 2019. Saatejuhid on Aleksander Sikora, Ida Nowakowska ja Roksana Węgiel, eelmise võistluse võitja. Andorra (RTVA) Eesti (ERR) Kreeka (ERT) Rootsi (SVT) ja TV4 2019. aasta Eurovisiooni lauluvõistlus Laul sisaldab ühte korduvat fraasi inglise keeles. Ametlik koduleht
Kapsabet

Kapsabet on linn Keenias. See on Nandi maakonna pealinn ja asub 40 kilomeetrit Eldoretist edelas Chavakali poolel teel. Kapsabeti linnas elab kokku 86 803 inimest (2009. aasta rahvaloendus). Naftali Bon (1945–2018), sprinter ja keskmaajooksja Julius Sang (1948–2004), sprinter Paul Kipkoech (1963–1995), pikamaajooksja Peter Rono (* 1967), 1500 m jooksja Wilson Kipketer (* 1972), 800 m jooksja Bernard Lagat (* 1974), kesk- ja pikamaajooksja Reuben Seroney Kosgei (* 1979), 3000 m takistusjooksja Rita Jeptoo Sitienei (* 1981), maratonijooksja Janeth Jepkosgei Busienei, ka Chepkosgei (* 1983 Kabirirsangis Kapsabeti lähedal), 800 m jooksja Pamela Jelimo, ka Chelimo (* 1989), 800 m jooksja Nandi maakonna koduleht
Gei wo laoye mai yugan

"Gei wo laoye mai yugan" (给我老爷买鱼竿 (Gěi wǒ lǎoyé mǎi yúgān; ligikaudne tõlge 'õngeridva ostmine minu vanaisale') on Gao Xingjiani 1989. aastal ilmunud novellikogu. See sisaldab järgmisi novelle: "Pengyou" ('Sõber') "Ni yiding yao huozhe" (ligikaudne tõlge 'Eluigatsus') "Yu, xue ji qita" ('Vihm, lumi ja muud asjad') "Lushang" ('Teel') "Ershiwunian hou" ('Kakskümmend viis aastat hiljem') "Huahuan" ('Lillevanik') "Haishang" ('Merel') "Xiejiang he tade nü'er" ('Kingsepp ja tema tütar') "Huadou" ('Huadou') "Yuan'ensi" ('Tempel') "Muqin" ('Ema') "Wuru" ('Solvangud') "He neibian" ('Siinpool jõge') "Gongyuanli" ('Pargis') "Chehuo" ('Kokkupõrge') "Choujin" ('Kramp') "Gei wo laoye mai yugan" (niminovell) "Ba" (epiloog) Raamatu niminovell ilmus esimest korda Pekingi ajakirjas Renmin wenxue, 1986, nr 9. Taibei: Lianhe wenxue chubanshe: 1989. ISBN 957-522-021-8 inglise keelde "A Fishing Rod for my Grandpa", New York: HarperCollins 2004. ISBN 0-06-057555-7 (kuus novelli) "Buying a Fishing Rod for my Grandfather", London: flamingo 2004, tõlkinud Mabel Lee). ISBN 0-00-717038-6 (kuus novelli) prantsuse keelde: "Une canne à pêche pour mon grand-père", Aube: 1997, tõlkinud Noël Dutrait, sisaldab novelle "Yuan'ensi", "Gongyuanli", "Chehuo", "Choujin", "Gei wo laoye mai yugan" ja "Shunjian" ('Üks hetk') ning katkendeid raamatust "Zhoumo sichongzou" ('Nädalalõpukvartett'), Hongkong: Xianggang xinshiji chubanshe: 1996); pehmes köites väljaanne 2001 Originaali kaas
Lebedev

Lebedev (vene keeles Лебедев) on vene perekonnanimi. Nime naissoost vorm on Lebedeva (Лебедева). See on tuletatud sõnast лебедь 'luik'. Lisaks Venemaale on nimi levinud ka Ukrainas, Valgevenes, Eestis, Lätis (Ļebedevs), Usbekistanis ja Kasahstanis. 2014. aasta seisuga oli Venemaal nime Lebedev sagedus 1:1150 ja Lebedeva sagedus 1:815. Levinuim oli nimi Kostroma oblastis, kus nime sagedus oli 1:157 ja 1:113. 2019. aasta 1. jaanuari seisuga oli Eestis perekonnanimi Lebedev 564 inimesel: 527 mehel ja 37 naisel. Perekonnanimede levikult on Lebedev meeste puhul 55. kohal. Perekonnanimi Lebedeva oli 554 naisel ja see oli levikult 59. kohal. Aleksandr Lebedev, Venemaa ärimees ja poliitik (1959–) Andri Lebedev, eesti jalgrattur (1982–) Artemi Lebedev, vene disainer (1975–) Dimitri Lebedev, Venemaa ja Eesti sõjaväelane (1872–1935) Feofan Lebedev, Eesti laskur (1871–1966) Platon Lebedev, Venemaa ärimees (1956–) Sergei Lebedev, Venemaa luuraja (1948–) Sergei Lebedev, vene kirjanik (1981–) Viktor Lebedev, Sahha maadleja (1988–) Vladimir Lebedev, Eesti NSV poliitik (1952–2021) Tatjana Lebedeva, Venemaa kergejõustiklane (1976–) ... https://forebears.io/surnames/lebedev#surnames https://forebears.io/surnames/lebedeva#surnames https://web.archive.org/web/20190904085345/https://www.stat.ee/public/apps/nimed/pere/Lebedev (vaadatud 4.09.2019) https://web.archive.org/web/20190904085344/https://www.stat.ee/public/apps/nimed/pere/Lebedeva (vaadatud 4.09.2019) Lebedev statistikaameti andmebaasis Lebedeva statistikaameti andmebaasis
Laas (perekonnanimi)

Laas on perekonnanimi. 2019. aasta 1. jaanuari seisuga oli Eestis perekonnanimi Laas 964 inimesel: 445 mehel ja 519 naisel. Perekonnanimede levikult on Laas meeste puhul 82. kohal ja naiste puhul 69. kohal. Perekonnanime Laas kandja oli keskmiselt 41 aasta vanune (mediaanvanus oli samuti 41). Perekonnanimi Laas on levinuim Valga maakonnas, kus neid on maakonna 10 000 elaniku kohta 15,02. Aare Laas, Eesti jalgpallitreener (1954–2011) Aleksander Laas, eesti loomaarst (1889–1957) Andreas Laas, Eesti vaimulik (1863–1918) Endel Laas, eesti metsateadlane (1915–2009) Ernst Laas, saksa filosoof (1837–1885) Heinrich Laas, eesti vaimulik (1900–1985) Helle Laas, eesti näitleja ja lastekirjanik (1941–) Hendrik Laas, eesti põllumajandustegelane (1862–1919) Ivi Laas, eesti nahakunstnik (1941–) Julius Laas, Eesti sõjaväelane (1900–1959) Kristjan Laas, eesti laulja (1990–) Leena Laas, Eesti viiuldaja ja pedagoog (1966–) Martin Laas, eesti jalgrattur (1993–) Silver Laas, eesti laulja ... https://web.archive.org/web/20190904095432/https://www.stat.ee/public/apps/nimed/pere/Laas (vaadatud 4.09.2019)
Ummik (nõu)

Ummik on puutüvest õõnestatud, silindri kujuga ning ühe või kahe sisse pandud põhjaga nõu. Eri piirkondades on seda nimetatud ka umbpuunõu, ükspuine nõu jne. Ummikud on laudnõudest ilmselt kõige vanemad. 19. sajandil kasutati Eestis erineva suuruse ja otstarbega ummikuid: väiksematest lähkrid, lassid, ankrud, piimapütid, kirnud ja tõrred; suurematest kuni 1 meetri kõrgused viljakummid, tünnid ja vaadid. Aidas hoiti suuremates ummikutes vilja ja jahu, väiksemates herneid, linaseemneid, mett, tangu, söögisoola jne. Väiksemad nõud valmistati peamiselt sanglepast, vähem kasutati saart, tamme, kaske ning pärna. Õõnestatava paku otsale joonistati sirkliga ring, mille järgi uurdesae abil ummik ringikujuliselt õõnestati. Kere valmistati toorest puust, põhi seevastu kuivast puust. Ummiknõu keret kuumutati kuumas vees, mille tulemusena see paisus ning põhi saadi varem tehtud uurdesse vabalt sisse lükata. Põhjad kinnitati puupulkadega ning peale pandi 1–2 vitsa. Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. lk 328 Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 226 Kaanega ummik. Eesti Põllumajandusmuuseum Ummikud ehk ühetüvetünnid Raplamaa Sõnumid 24.11.2020.
Tanmanjeet Singh Dhesi

Tanmanjeet Singh Dhesi (sündinud 17. augustil 1978 Slough's) on Suurbritannia poliitik, esimene sikhist Suurbritannia parlamendi liige. Tanmanjeet Singh Dhesi on lõpetanud University College Londoni matemaatikuna. Ta on õppinud rakendusstatistikat Oxfordi ülikoolis ning lõpetanud magistrikraadiga Cambridge'i ülikooli Lõuna-Aasia ajaloo ja poliitika alal. Ta valiti parlamendi alamkoja liikmeks 2017. aastal. Kuulub Leiboristlikusse Parteisse. https://www.tsdhesi.com/ Tanmanjeet Singh Dhesi parlamendi kodulehel
Põltsamaa valla ajalugu

Põltsamaa vald moodustati 2017. aastal Põltsamaa linna, Põltsamaa valla, Pajusi valla ja Puurmani valla ühinemisel. See artikkel kajastab kogu selle territooriumi ajalugu. Praeguse Põltsamaa valla alad kuulusid muinasajal peamiselt Mõhu maakonda. Maakond sai nime seal asuva Mõhküla järgi. Põltsamaa vallas Umbusi küla mesoliitilisel asulakohal Võrtsjärve kaldal elasid inimesed samaaegselt Kunda Lammasmäe ja Sindi Pulli küla asukatega. Põltsamaa piirkonna olulised ajaloolised sündmused: 1272 – Mõhkküla lõunapiiril asuva ordulinnuse juurde kujunes alevik. 1343 – seoses rahvarahutustega nimetatakse esmakordselt Kursi (Talkhof) ordulinnust. Nimi Talkhof on seotud rikkalike lubjakivivarudega, millest põletati lupja Tartu linna jaoks. 16. sajand – Põltsamaa esmamainimine, seotud kohalike viljakate põldudega. Liivi sõja ajal oli seal Liivimaa kuninga residents. 18. sajand – Peeter I kinkis Põltsamaa, Pilistvere ja Kolga-Jaani kihelkonnad oma riiginõunikule Heinrich von Fickile, kelle viiest tütrest said alguse piirkonna mõisate omanike suguvõsad. 18. sajandi teisel poolel muutis Woldemar Johann von Lauw Põltsamaa linnuse konvendihoone luksuslikuks rokokoopaleeks, koos Uue-Põltsamaa mõisa omaniku J. H. von Lilienfeldiga arendati kogu piirkonda, kujunes Liivimaa suurim tööndus- ja kultuurikeskus väljaspool Riia linna. 19. sajand – Võisiku mõisa omanikuks oli 19. sajandi algul Jaan Krossi poolt kuulsaks kirjutatud „Keisri hull“ Timotheus Eberhard von Bock. Perekonna von Wahl kätte läksid 19. sajandil Pajusi, Tapiku, Lustivere ja Adavere mõis. 1884 – õpetaja Emilie Beermann õmbles Eesti Üliõpilaste Seltsile esimese sinimustvalge lipu ning tema vend Christoph Beermann oli esimene lipuhoidja. 1888 – Kaarlimõisas avati Eesti Aleksandrikool. 1917 – avati Põltsamaal gümnaasium. 1918 – Julius Kuperjanov asutas detsembris Puurmani lossis Tartumaa Partisanide Pataljoni. 1918.–1919. aasta vahetusel toimus Aidu küla juures oluline murdelahing. Hiljem püstitati Vabadussõjas langenute mälestusmärgid Põltsamaal ja Kursis ning Aidu lahingu Võidualtar. Karl Vervolt algatas Aidu altarilt võidupühal võidutule toomise Põltsamaale. 1926. aasta 30. juunil nimetati Põltsamaa ametlikult linnaks. II maailmasõda – hävis ligikaudu 75% Põltsamaa linna hoonetest. 1950–1963 – praegune vald kuulus Põltsamaa rajooni, edaspidi Jõgeva rajooni ja Jõgeva maakonna koosseisu. 1958 – Sakala kolhoos Kamaris muudeti tõulinnukasvatuse katsemajandiks. Eesti iseseisvumisega seoses nimetati endised külanõukogud valdadeks. Iseseisvate haldusüksustena tekkisid Pajusi vald, Puurmani vald, Põltsamaa linn ja Põltsamaa vald. 2017 – omavalitsuste ühinemise tulemusena tekkis ligi 10 000 elanikuga Põltsamaa ühendvald.  Pikemalt artiklis Põltsamaa ajalugu  Pikemalt artiklis Pajusi valla ajalugu  Pikemalt artiklis Puurmani valla ajalugu Ülevaade uue valla piirkonna ajaloost, vaadatud 28.03.2019 Põltsamaa valla arengukava 2040. Hetkeolukorra kirjeldus ja analüüs, vaadatud 28.03.2019
Juuso Hietanen

Juuso Hietanen (sündinud 14. juunil 1985 Hämeenlinnas) on Soome jäähokimängija, kes mängib kaitsjana Soome kõrgliigaklubis HPK. Ta on klubi meeskonna kapten. Ta on klubikarjääri jooksul mänginud Soome kõrgliigaklubides HPK ja Lahti Pelicans, Rootsi kõrgliigaklubides Brynäs IF ja HV71, KHL-i klubides Nižni Novgorodi Torpedo ja Moskva Dinamo ning Šveitsi kõrgliigaklubis Ambrì-Piotta. 2006. aastal tuli ta HPK-ga Soome meistriks. Aastatel 2014 ja 2020 on ta valitud KHL-i tähtede mängule. 2022. aasta taliolümpiamängudel võitis ta Soome jäähokikoondise koosseisus kuldmedali ja 2014. aasta taliolümpiamängudel pronksmedali. Lisaks on ta võitnud maailmameistrivõistlustelt ühe kuldmedali ja kaks hõbemedalit. https://www.eliteprospects.com/player/7426/juuso-hietanen (vaadatud 16.12.2021)  Juuso Hietanen – pildid, videod ja helifailid Wikimedia Commonsis Juuso Hietanen KHL.ru lehel Juuso Hietanen hockeydb.com lehel
Jordan Schroeder

Jordan John Schroeder (sündinud 29. septembril 1990 Lakeville'is Minnesota osariigis) on USA jäähokimängija, kes mängib keskründajana Šveitsi kõrgliigaklubis SC Rapperswil-Jona Lakers. Hooaegadel 2008–09 ja 2009–10 mängis ta Minnesota Ülikooli meeskonnas. 2009. aastal valiti ta Western Collegiate Hockey Associationi aasta uustulnukaks. 2009. aastal valis Vancouver Canucks ta NHL-i draft '​is 22. valikuna. Enne NHL-is debüteerimist mängis ta AHL-i klubides Manitoba Moose ja Chicago Wolves. Canucksi meeskonnas tegi ta NHL-is debüüdi 23. jaanuaril 2013 mängus Calgary Flamesi vastu. NHL-is on ta mänginud veel kolmel hooajal Minnesota Wildi ja ühel hooajal Columbus Blue Jacketsi meeskonnas. 2019. aasta mais siirdus ta KHL-i, liitudes Nižni Novgorodi Torpedoga. 2020. aasta mais sõlmis ta kaheaastase lepingu Jokeritega. 2022. aasta mais sõlmis ta kaheaastase lepingu Rapperswil-Jona Lakersiga.. 2010. aastal tuli ta USA kuni 20-aastaste koondisega juunioride maailmameistriks. USA jäähokikoondisse kuulus ta 2016. aasta maailmameistrivõistlustel. "Lakers sign Jordan Schroeder and Nicklas Jensen" (saksa). SC Rapperswil-Jona Lakers. 6. mai 2022. Originaali arhiivikoopia seisuga 31. jaanuar 2023. Vaadatud 6. mail 2022. Jordan Schroeder KHL.ru lehel Jordan Schroeder NHl.com lehel Jordan Schroeder hockeydb.com lehel
Pala vald (täpsustus)

Pala vald on mitme endise valla nimi: Pala vald (Kodavere kihelkond) Pala vald (1939), vald Tartumaal aastatel 1939–1950 Pala vald, vald Jõgevamaal aastani 2017 Pala vald (Kadrina kihelkond)
Piimakirn

Piimakirn oli endisaegne silindrikujuline suur, ülalt pisut kitsenev, kõrvade ja kaanega puunõu hapupiima hoidmiseks. Piimapütt Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 141 Piimakirn, Eesti Rahva Muuseum
Kyriákos Pierrakákis

Kyriákos Pierrakákis (Κυριάκος Πιερρακάκης; sündinud 8. augustil 1983 Ateenas) on Kreeka poliitik. Ta on 2019. aastast Kyriákos Mitsotákise valitsuse digitaalpoliitika minister. Twitter: Kyriakos Pierrakakis
Piimakamber

Piimakamber oli talumajapidamises piima, piimasaaduste ja piimanõude hoidmise ning piima töötlemise ruum või eraldi ehitis. Rehielamus ehitati kambri räästaaluse alla väikese lisakatusega ruum, kus hoiti piima ning suvel ka magati. Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 141
Ujumine 1928. aasta suveolümpiamängudel

Ujumine 1928. aasta suveolümpiamängudel Amsterdamis toimus laupäevast 4. augustist kuni laupäevani 11. augustini. 1928. aasta olümpiamängudel võisteldi ujumises 11 alal. Meestel oli kavas 6 ja naistel 5 ala. Võistlustel osales 28 riiki 182 sportlasega. Kolmandat olümpiat järjest oli USA parim ujumismaa, võites kokku kuus olümpiatiitlit ja kokku 11 medalit. Finaal: 11. august Osavõtjaid: 30 Riike: 17 Maailmarekord: 57,4 (1924) Johnny Weissmüller,  USA Olümpiarekord: 59,0 (1924) Johnny Weissmüller,  USA Olümpiavõitja 1924: 59,0 Johnny Weissmüller,  USA Finaal: 10. august Osavõtjaid: 26 Riike: 17 Maailmarekord: 4.50,3 (1925) Arne Borg,  Rootsi Olümpiarekord: 5.04,2 (1924) Johnny Weissmüller,  USA Olümpiavõitja 1924: 5.04,2 Johnny Weissmüller,  USA Finaal: 6. august Osavõtjaid: 19 Riike: 13 Maailmarekord: 19.07,2 (1927) Arne Borg,  Rootsi Olümpiarekord: 20.06,6 (1924) Boy Charlton,  Austraalia Olümpiavõitja 1924: 20.06,6 Boy Charlton,  Austraalia Finaal: 9. august Osavõtjaid: 19 Riike: 12 Maailmarekord: 1.09,0 (1928) George Kojac,  USA Olümpiarekord: 1.13,2 (1924) Warren Kealoha,  USA Olümpiavõitja 1924: 1.13,2 Warren Kealoha,  USA Finaal: 8. august Osavõtjaid: 21 Riike: 13 Maailmarekord: 2.48,0 (1927) Erich Rademacher,  Saksamaa Olümpiarekord: 2.56,0 (1924) Robert Skelton,  USA Olümpiavõitja 1924: 2.56,6 Bob Skelton,  USA Finaal: 11. august Osavõtjaid: 13 võistkonda Maailmarekord: 9.49,6 (1927)  Saksamaa August Heitmann, Joachim Rademacher, Friedrich Berger, Herbert Heinrich Olümpiarekord: 9.53,4 (1924)  USA Ralph Breyer, Harry Glancy, Wally O'Connor, Johnny Weissmüller Olümpiavõitja 1924: 9.53,4  USA Ralph Breyer, Harry Glancy, Wally O'Connor, Johnny Weissmüller Finaal: 11. august Osavõtjaid: 24 Riike: 11 Maailmarekord: 1.10,0 (1926) Ethel Lackie,  USA Olümpiarekord: 1.12,2 (1924) Mariechen Wehselau,  USA Olümpiavõitja 1924: 1.12,4 Ethel Lackie,  USA Finaal: 15. august Osavõtjaid: 20 Riike: 9 Maailmarekord: 5.49,6 (1928) Martha Norelius,  USA Olümpiarekord: 6.02,2 (1924) Martha Norelius,  USA Olümpiavõitja 1924: 6.02,2 Martha Norelius,  USA Finaal: 11. august Osavõtjaid: 12 Riike: 7 Maailmarekord: 1.22,0 (1927) Willy den Turk,  Holland Olümpiarekord: 1.23,2 (1924) Sybil Bauer,  USA Olümpiavõitja 1924: 1.23,2 Sybil Bauer,  USA Teises poolfinaalis kordas Hilde Schrader maailmarekordit ajaga 3:11.2. Finaal: 9. august Osavõtjaid: 21 Riike: 12 Maailmarekord: 3.11,2 (1928) Charlotte Mühe,  Saksamaa Olümpiarekord: 3.27,6 (1924) Agnes Geraghty,  USA Olümpiavõitja 1924: 3.33,2 Lucy Morton,  Suurbritannia Finaal: 9. august Osavõtjaid: 7 võistkonda Maailmarekord: 4.58,8 (1924) USA Euphrasia Donnelly, Gertrude Ederle, Ethel Lackie, Mariechen Wehselau Olümpiarekord: 4.58,8 (1924)  USA Euphrasia Donnelly, Gertrude Ederle, Ethel Lackie], Mariechen Wehselau Olümpiavõitja 1924: 4.58,8  USA Euphrasia Donnelly, Gertrude Ederle, Ethel Lackie, Mariechen Wehselau   *   Korraldajariik
Piibualasi

Piibualasi oli väike metallalus piibuvarre otsa kinnitatava vaskrõnga käänamiseks jm metalltööde tegemiseks piibu valmistamisel. Piibupuur Piip Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 141
Piibusoon

Piibusoon oli Eesti taludes väike mollikujuline soonega riiul toaseinal. Riiulil hoiti käeulatuse kõrgusel piipu ja tubakat. Piibualasi Piibupuur Piip Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 141
Quinton Howden

Quinton Howden (sündinud 21. jaanuaril 1992 Oakbankis, Manitobas) on Kanada jäähokimängija, kes mängib Saksamaa kõrgliiga klubis Kölner Haie ründajana vasakäärel. Ta alustas klubikarjääri Western Hockey League'i klubis Moose Jaw Warriors. 2010. aastal vallis Florida Panthers ta NHL-i draft '​is 25. valikuna. NHL-is debüteeris ta Panthersi meeskonnas hooajal 2012–13. Kokku mängis ta Panthersis kolmel hooajal, kuid suurema osa ajast mängis ta AHL-i klubis San Antonio Rampage. Hooajal 2016–17 mängis ta veel Winnipeg Jetsis. 2017. aasta augustis liitus Howden KHL-i klubiga Minski Dinamo. Kaks hooaega hiljem liitus ta Nižni Novgorodi Torpedoga. Hooaja 2019–20 teises pooles siirdus ta HK Vitjazi. Hooajal 2020–21 mängis ta Rootsi kõrgliiga klubis Malmö Redhawks. 2021. aasta juulis sõlmis ta lepingu Kölner Haiega. 2018. aasta taliolümpiamängudel võitis Howden Kanada jäähokikoondise koosseisus pronksmedali. "Quinton Howden kommt – James Sheppard verlässt die Haie". haie.de. 31.7.2021. Vaadatud 2.12.2021 Quinton Howden KHL.ru lehel Quinton Howden NHL.com lehel Quinton Howden hockeydb.com lehel
Mayflower

Mayflower oli inglise purjelaev, mis toimetas 1620. aastal esimesed puritaanlased Plymouthist üle ookeani Uude Maailma. Pardal oli 102 reisijat ja hinnanguliselt 30 meeskonnaliiget. Koht Põhja-Ameerikas idarannikul, kuhu nad saabusid ja oma koloonia rajasid, kannab samuti Plymouthi nime.
Uus-Plymouth

Uus-Plymouth oli inglise puritaanlaste rajatud koloonia Põhja-Ameerika idarannikul. Koloonia kestis aastatel 1620–1686 kui ka 1689–1691. Mayflower
Anders Lindbäck

Anders Lindbäck (sündinud 3. mail 1988 Gävles) on Rootsi jäähokimängija, kes mängib väravavahina Rootsi kõrgliigaklubis Brynäs IF. Ta alustas Brynäsis ka klubikarjääri. Hooajal 2009–10 mängis ta Timrå IK-s. 2008. aastal valis Nashville Predators ta NHL-i draft '​is 207. valikuna. Predatorsi meeskonnas debüteeris ta NHL-is hooajal 2010–11. NHL-is on ta mänginud veel Tampa Bay Lightningi, Dallas Starsi, Buffalo Sabresi ja Arizona Coyotesi meeskonnas. 2016. aasta detsembris naasis Lindbäck Rootsi kõrgliigasse, liitudes Rögle BK-ga. 2017. aasta juulis sõlmis ta taas lepingu Nashville Predatorsiga, kuid sai hooajal 2017–18 mänguaega ainult Predatorsi farmklubis Milwaukee Admirals AHL-is. Samal hooajal osales ta AHL-i tähtede mängul. Pärast seda mängis ta hooajal 2018–19 Šveitsi kõrgliigaklubis HC Davos. 2019. aasta mais sõlmis ta üheaastase lepingu KHL-i klubiga Nižni Novgorodi Torpedo. Aastatel 2020–2022 mängis ta samas liigas Jokerite meeskonnas. 2022. aasta mais naasis Lindbäck oma esimesse koduklubisse Brynäs. 2010. aasta jäähoki maailmameistrivõistlustel võitis ta Rootsi jäähokikoondise koosseisus pronksmedali. "Brynäs IF welcome home Anders Lindback" (rootsi). Brynäs IF. 20. mai 2022. Vaadatud 20. mail 2022.  Anders Lindbäck – pildid, videod ja helifailid Wikimedia Commonsis Anders Lindbäck NHL.com lehel Anders Lindbäck hockeydb.com lehel
Pärnamäe (täpsustus)

Pärnamäe võib tähendada mitut asja. Pärnamäe on küla Harju maakonnas Viimsi vallas. Pärnamäeks nimetatakase ka Pärnamäe kalmistut Tallinnas Pirita linnaosas. Pärnamäe tee on tänav Tallinnas. Pärnamäe on perekonnanimi Jaan Pärnamäe Ingvar Pärnamäe Pärnamäe hiis Pärnamäe rahnud
Roberto Gualtieri

Roberto Gualtieri (sündinud 19. juulil 1966 Roomas) on Itaalia ajaloolane ja poliitik, ta kuulub Demokraatlikku Parteisse. Ta on 5. septembrist 2019 Itaalia rahandusminister. Ta oli 2009–2019 Euroopa Parlamendi liige. Gualtieri lõpetas aastal 1992 Rooma La Sapienza Ülikooli, aastal 1997 kaitses ta uusima aja alal doktorikraadi. Seejärel oli ta La Sapienza ülikooli professor. 5. septembrist 2019 on ta Itaalia rahandusminister.
Ura keel

Ura keel on bainingi keelkonda kuuluv paapua keel, mida räägitakse Paapua Uus-Guineale kuuluval Uus-Britannia saarel. http://www.ethnologue.com/language/uro Stanton, Lee "Topics in Ura Phonology and Morphophonology with Lexicographic Application" Canterbury, University of Canterbury, 2007. http://endangeredlanguages.com/lang/3414 https://glottolog.org/resource/languoid/id/urap1240
Ädu

Ädu (kirjakeeles varem ka Hädu) on küla Valga maakonnas Otepää vallas. Enne Eesti omavalitsuste haldusreformi 2017. aastal kuulus küla Sangaste valda. Enne kui Ädu 1920. aastatel sai asunduseks, oli see Pringi mõisa karjamõis (Ädu mõis). 1930. aastatel muudeti asundus külaks. Küla territooriumile jääb Mägiste raudteepeatus, kus peatuvad reisirongid liinil Tartu–Valga. Maa-amet, vaadatud 21.11.2020. Statistikaameti statistika andmebaas, vaadatud 12.07.2024. Eesti haldus- ja asustusjaotuse klassifikaator, vaadatud 9.06.2014. Mariko Faster: artikkel "Ädu" Eesti kohanimeraamatus. Tallinn: Eesti Keele Sihtasutus, 2016.
Walter Kannemann

Walter Kannemann (sündinud 14. märtsil 1991 Concepción del Uruguays) on Argentina jalgpallur, kes mängib keskkaitsjana Brasiilia kõrgliiga klubis Grêmio ja Argentina jalgpallikoondises. Ta alustas klubikarjääri Argentina klubis San Lorenzo, mille noorteakadeemiaga liitus ta 1999. aastal. Klubi põhimeeskonnas debüteeris ta 2010. aastal. 2013. aastal tuli ta klubiga Argentina meistriks. 2014. aastal võideti Lõuna-Ameerika klubide Copa Libertadores. Aastatel 2015–2016 mängis ta Mehhiko kõrgliiga klubis Club Atlas. 2016. aastal liitus ta Grêmioga. Ta on klubiga võitnud 2016. aastal Brasiilia karikavõistlused, 2017. aastal Copa Libertadorese, 2018. aastal Lõuna-Ameerika superkarika ning 2018. ja 2019. aastal Rio Grande do Suli osariigi meistrivõistlused Campeonato Gaúcho. Argentina jalgpallikoondises tegi Kannemann debüüdi 8. septembril 2018 sõprusmängus Guatemala vastu. San Lorenzo Primera División: 2013 Inicial Copa Libertadores: 2014 Grêmio Copa do Brasil: 2016 Copa Libertadores: 2017 Recopa Sudamericana: 2018 Campeonato Gaúcho: 2018, 2019, 2020 Recopa Gaúcha: 2019